**Saate opettajille:**

**SÄKYLÄN PERUSOPETUKSEN ARVOPERUSTA**

Uuden perusopetuksen opetussuunnitelman perusteissa pyydetään määrittelemään perusopetuksen arvopohjaa. Arvopohjakeskustelua pitää käydä yhdessä huoltajien, oppilaiden ja muiden sidosryhmien kanssa. Sen vuoksi OPS-työryhmä on mallintanut työskentelyn pohjaksi arvokeskustelutehtävän, joka toteutetaan jokaisessa peruskoulussa.

Luokanvalvoja vastaa tehtävän toteutuksesta. Aiheen käsittely jatkuu koulussamme siten, että luokissa kootaan kunkin luokan oppilaiden vanhempien vastaukset yhteiseksi tuotokseksi. Kaikki yhteiset tulokset käsitellään koulun opetussuunnitelmatyöryhmässä ja tuloksia tullaan käyttämään kirjoitettaessa oman koulumme opetussuunnitelman arvopohjaa.

**Aikataulu:**

* Vko 46: LV jakaa tehtäväksiannon omalle luokalleen. Palautus viikon 47 alussa.
* Vko 47: LV pitää oman luokan tunnin, jossa tehdään koonti
* Vko 48: LV tekee lyhyen kirjallisen tiivistelmän oman luokan nostoista OPS-työryhmälle 🡪 lähettää sen viimeistään 26.11. mennessä OPS-vastaavalle: NIMI

**Liitteet:**

* saate kotiin
* tehtäväksianto

Saate kotiin

***Tulevaisuuden koulu?***

**Hyvät vanhemmat,**

syksyllä 2016 astuu voimaan uusi perusasteen opetussuunnitelma. Aloitamme omassa koulussamme opetussuunnitelman pohjaksi arvokeskustelua, johon haastamme mukaan opettajat, oppilaat ja vanhemmat. Pyydämme, hyvät vanhemmat, teidän arvokasta panostanne opetussuunnitelmatyöhön oheisen tehtävän myötä.

Lapsenne haastattelee teitä ja kyselee teidän mielipiteitänne ja arvojanne. Pyydämme teitä yhdessä lapsenne kanssa palaamaan omiin koulumuistoihinne, arvioimaan nykyistä peruskoulua sekä miettimään, millainen tulevaisuuden koulun tulisi teidän mielestänne olla.

Alkuopetusikäiset (1.-2. luokkalaiset) oppilaat kirjaavat itse muistiin kohdan A. Koulumuistoja. 3.-6. luokkien oppilaat kirjaavat muistiin edellisen kohdan lisäksi myös kohdan B. Näkemykset nykyisestä peruskoulusta. Loput kohdat pyydämme teitä täyttämään itse.

Toivomme, että kirjaaminen tapahtuu mahdollisimman **lyhyesti**, yksikin sana tai asia riittää, tai vaikkapa yksi lause. Voitte myös käyttää esim. ranskalaisia viivoja asioiden kirjaamiseen.

**Pyydämme teitä tekemään lapsenne kanssa tämän haastattelu- ja kirjaamistehtävän**

**\_\_\_\_\_. marraskuuta 2015 mennessä.**

**Tehtävä palautetaan omalle opettajalle.**

Aiheen käsittely jatkuu koulussamme siten, että luokissa kootaan kunkin luokan oppilaiden vanhempien vastaukset yhteiseksi tuotokseksi. Kaikki yhteiset tulokset käsitellään koulun opetussuunnitelmatyöryhmässä ja tuloksia tullaan käyttämään kirjoitettaessa oman koulumme opetussuunnitelman arvopohjaa.

***Lämmin kiitos arvokkaasta yhteistyöstänne jo etukäteen,***

terveisin,

Juha Kraapo Maija Koivu

perusasteen rehtori lehtori

OPS- koordinaattori opetussuunnitelmatyöryhmän puheenjohtaja